**Obec Bošáca**

Bošáca 257, 913 07 Bošáca

IČO: 00311430

Verejné obstarávanie realizované postupom zadávania zákazky podľa § 112 až 114 zákona č. 343/2015 Z. z. o verejnom obstarávaní a o zmene a doplnení niektorých zákonov

v znení neskorších predpisov

Podlimitná zákazka bez využitia elektronického trhoviska

práce

SÚŤAŽNÉ PODKLADY

Predmet zákazky:

**Kompostáreň Bošáca**

……………………..

Mgr. Daniel Juráček,

starosta Obce Bošáca

11/2021

OBSAH SÚŤAŽNÝCH PODKLADOV

A.1 Pokyny na vypracovanie ponuky

Časť I. Všeobecné informácie

Časť II. Komunikácia a vysvetľovanie

Časť III. Príprava ponuky

Časť IV. Predkladanie ponúk

Časť V. Otváranie a vyhodnocovanie ponúk

Časť VI. Prijatie ponuky a uzavretie zmluvy

A.2 Podmienky účasti uchádzačov

A.3 Kritériá na vyhodnotenie ponúk a pravidlá ich uplatnenia

B.1 Opis predmetu zákazky

B.2 Spôsob určenia ceny

B.3 Obchodné podmienky

B.4 FORMULÁR – Návrh na plnenie kritéria /ROZPOČET

Prílohy

- Vyhlásenie uchádzača, Komunikácia, Informácie o spracovávaní osobných údajov dotknutých osôb, JED, Projektová dokumentácia, výkaz výmer

Ak je v súťažných podkladoch uvedené „verejný obstarávateľ“, má sa na mysli Obec Bošáca.

Situácie a skutočnosti, ktoré môžu nastať v procese postupu zadávania zákazky, neupravené v týchto súťažných podkladoch, sa riadia príslušnými ustanoveniami zákona 343/2015 Z. Z. o verejnom obstarávaní a o zmene a doplnení niektorých zákonov v znení neskorších predpisov v platnom znení ku dňu vyhlásenia verejného obstarávania.

**A.1 POKYNY NA VYPRACOVANIE PONUKY**

**Časť I. Všeobecné informácie**

1. Identifikácia verejného obstarávateľa:

Názov organizácie: **Obec Bošáca**

Sídlo organizácie: Bošáca 257, 913 07 Bošáca

IČO: 00311430

V zastúpení: Mgr. Daniel Juráček, starosta

Kontaktné údaje pre VO: **Enixa, s.r.o., Ľudovíta Štúra 917, 013 03 Varín**

Ing. Beáta Topoľská

mobil: + 421 903373414

e-mail: enixasro@gmail.com

2. Názov zákazky: “Kompostáreň Bošáca”

2.1 Predmetom zákazky sú stavebné práce na objekte kompostárne v Bošáci podľa projektovej dokumentácie a položkovite výkazu výmer, ktoré sú prílohou súťažných podkladov.

Podrobnejšie vymedzenie predmetu obstarávania je v časti B.1 Opis predmetu zákazky týchto súťažných podkladov, v projektovej dokumentácii a položkovite vo výkaze výmer.

2.2 CPV kód (spoločný slovník obstarávania): 45213280-9

2.3 Komplexnosť zákazky a rozdelenie zákazky na časti:

Zákazka sa nedelí na samostatné časti. Uchádzač predloží svoju ponuku na celý predmet zákazky.

2.4 Predpokladaná hodnota zákazky: uvedená v Odd. II, bod II.1.5) Celková predpokladaná hodnota výzvy na predkladanie ponúk zverejnenej vo VVO č. 276/2021 zo dňa 30.9.2021, zn. 57514 – WYP.

3. Zdroj finančných prostriedkov

3.1 Predmet zákazky bude čiastočne financovaný z prostriedkov EÚ v rámci OP KŽP, štátneho rozpočtu SR a vlastných prostriedkov Obce Bošáca. Podmienky financovania a zmluvné podmienky sú obsiahnuté v zmluve o dielo, ktorá tvorí prílohu B.3 týchto súťažných podkladov.

4. Druh zákazky

4.1 Výsledkom verejného obstarávania bude zadanie zákazky na práce – zmluva o dielo podľa Obchodného zákonníka samostatne.

4.2 Podrobné vymedzenie záväzných zmluvných podmienok pre plnenie požadovaného predmetu zákazky tvoria časti B.1 Opis predmetu zákazky, B.2 Spôsob určenia ceny a B.3 Obchodné podmienky týchto súťažných podkladov.

5. Miesto a lehota plnenia

5.1 Miesto plnenia:. Obec Bošáca, SK022

5.2 Lehota plnenia: 6 mesiacov – viď zmluvné podmienky.

6. Variantné riešenia

6.1 Neumožňuje sa predložiť variantné riešenie. Ak súčasťou ponuky bude aj variantné riešenie, variantné riešenie nebude zaradené do vyhodnocovania a bude sa naň hľadieť, akoby nebolo predložené.

7. Lehota viazanosti ponuky

7.1 Ponuky zostávajú platné počas lehoty viazanosti ponúk. Minimálna lehota, počas ktorej sú ponuky uchádzačov viazané v zmysle § 46 ods. 2 zákona o VO je 12 mesiacov od uplynutia lehoty na predkladanie ponúk – t.z. v zmysle Výzvy na predkladanie ponúk vo VVO č. 276/2021 zo dňa 30.9.2021, zn. 57514 – WYP, odd. IV., Bod IV.2.6) Minimálna lehota, počas ktorej sú ponuky uchádzačov viazané – trvanie v mesiacoch: 12.

**Časť II. Komunikácia a vysvetľovanie**

8. Komunikácia medzi verejným obstarávateľom a uchádzačmi/záujemcami je riešená v samostatnej časti týchto súťažných podkladov, časť Komunikácia.

9. Obhliadka miesta plnenia

9.1 Záujemca môže vopred požiadať o obhliadku miesta plnenia, aby získali všetky informácie, ktoré budú potrebovať na prípravu a spracovanie ponuky. Výdavky spojené s obhliadkou miesta plnenia idú na ťarchu uchádzača.

9.2 Záujemcovia, ktorí prejavia záujem o vykonanie obhliadky miesta dodania predmetu zákazky, sa môžu vopred dohodnúť na termíne a čase na kontaktných údajoch v josephine. Obhliadky miesta realizácie sa budú konať v prípade záujmu pre každého zo záujemcov osobitne.

**Časť III. Príprava ponuky**

10. Vyhotovenie ponuky

10.1 Predložená ponuka musí byť podpísaná štatutárnym orgánom alebo členom štatutárneho ogánu alebo iným zástupcom uchádzača, ktorý je oprávnený konať v jeho mene v záväzkových vzťahoch. Ak ponuku ucházdač nevypracoval sám, uvedie údaje o osobe, ktorá ju vypracovala.

11. Ponuka bude predložená uchádzačom prostredníctvom jednoobálkového systému predkladania ponúk ako sken dokumentov elektronicky – viď časť komunikácia.

12. Obsah ponuky

12.1 Ponuka uchádzača musí obsahať nasledujúce dokumenty:

12.1.1 identifikačné údaje uchádzača obsahujúce najmä informácie: obchodný názov; adresa sídla uchádzača alebo miesto podnikania alebo obvyklý pobyt; meno, priezvisko štatutárneho zástupcu (štatutárnych zástupcov) uchádzača; IČO; DIČ; IČ DPH; kontaktné telefónne číslo a e-mail.

12.1.2 odporúčame uviesť obsah ponuky, v ktorom bude uvedený zoznam predložených dokladov a dokumentov (súpis dokumentov),

12.1.3 menovanie vedúceho člena skupiny oprávneného konať v mene ostatných členov skupiny v prípade, ak ponuku predkladá skupina uchádzačov,

12.1.4 doklady a dokumenty na preukázanie splnenia podmienok účasti, požadované vo výzve na predkladanie ponúk zverejnenej vo VVO č. 276/2021 zo dňa 30.9.2021, zn. 57514 – WYP**.**

12.1.5 Na vynechaných miestach doplnený návrh zmluvy o dielo podpísaný oprávnenou osobou za uchádzača spolu s prílohami:

ku zmluve o dielo uchádzač do ponuky predloží prílohu zmluvy č. 1 a 2. Príloha č. 3 na CD/DVD sa do ponuky nepredkladá, uchádzač vloží verziu prílohy v MS Excel. Prílohu č. 4 má povinnosť predložiť k podpisu zmluvy až úspešný uchádzač, do ponuky môže byť predložená.

12.1.6 Vyhlásenie uchádzača, že súhlasí s podmienkami zadávania podlimitnej zákazky určenými verejným obstarávateľom v týchto súťažných podkladoch a v ostatných dokumentoch poskytnutých v lehote na predkladanie ponúk a o pravdivosti a úplnosti všetkých dokladov.

12.1.7 Vyhlásenie o zhode alebo vyhlásenie o parametroch alebo technický list alebo protokoly z meraní uskutočnených laboratóriom akreditovaným v súlade s nariadením Európskeho parlamentu a Rady (ES) č. 765/2008, ktorým sa stanovujú požiadavky akreditácie a dohľadu nad trhom k položkám diela: prevzdušňovacie potrubie, dúchadlá a sifónová nádoba s poklopom.

12.1.8 Návrh na plnenie ktiréria s podpisom oprávnenej osoby a pečiatkou za uchádzača (ak relevanté).

12.1.8 Doklad o zložení zábezpeky na bankový účet uvedený v bode 13.

**!** Osobitne sa predkladá dokument Banková záruka alebo Poistenie záruky plniace funkciu zábezpeky. Originál dokumentu musí byť doručený v lehote na predkladanie ponúk v listinnej podobe na adresu Enixa, s.r.o., Ľudovíta Štúra 917, 013 03 Varín.

13. Zábezpeka

13.1 Zábezpeka sa vyžaduje vo výške 10.000,00 EUR.

Podmienky zloženia zábezpeky alebo bankovej záruky:

na účet vedený v Prima Banka Slovensko, a.s.

IBAN: SK04 5600 0000 0073 0003 6007

variabilný symbol uvedie uchádzač svoje IČO.

Zábezpeka musí byť pripísaná na účet verejného obstarávateľa najneskôr v deň lehoty na predkladanie ponúk, komisia posúdi zloženie zábezpeky.

13.2 Zábezpeku možno poskytnúť:

 13.2.1 poskytnutím bankovej záruky za uchádzača alebo poistením záruky,

 13.2.2 zložením finančných prostriedkov uchádzačom na bankový účet verejného obstarávania

13.3 Podmienky zloženia bankovej záruky alebo poistením záruky

Banková záruka za uchádzača môže byť poskytnutá bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou (ďalej len „Banka“) a preukazuje sa záručnou listinou, tak ako je uvedené ďalej.

Zo záručnej listiny alebo poistenia záruky musí vyplývať, že:

- banka alebo poisťovňa uspokojí veriteľa (verejného obstarávateľa podľa bodu 1) za dlžníka (uchádzača) v prípade prepadnutia jeho zábezpeky ponuky v prospech verejného obstarávateľa,

- banková záruka alebo poistenie záruky sa použije na úhradu zábezpeky ponuky vo výške podľa bodu 13.1,

- zmluva (záručná listina) medzi bankou/poisťovňou a dlžníkom nesmie obsahovať žiadne námietky dlžníka voči veriteľovi.

- banka/poisťovňa sa zaväzuje zaplatiť vzniknutú pohľadávku do 10 dní po doručení výzvy verejného obstarávateľa na zaplatenie, na jej účet podľa bodu 13.1,

- banková záruka/poistenie nadobúda platnosť dňom jej vystavenia a vzniká doručením záručnej listiny verejnému obstarávateľovi,

- platnosť bankovej záruky končí uplynutím lehoty viazanosti ponúk, najviac však 12 mesiacov od uplynutia lehoty na predkladanie ponúk. Po uplynutí lehoty viazanosti ponúk ju nemožno predĺžiť.

13.4.Zánik bankovej záruky/poistenia záruky: banková záruka alebo poistenie záruky zanikne:

- plnením banky/poisťovne v rozsahu, v akom banka za uchádzača poskytla plnenie v prospech verejného obstarávateľa,

- odvolaním bankovej záruky na základe písomnej žiadosti verejného obstarávateľa, v prípade ak tento obdržal žiadosť od uchádzača na odvolanie bankovej záruky a tejto žiadosti vyhovel.

- uplynutím doby platnosti, ak si verejný obstarávateľ do uplynutia doby platnosti neuplatnil svoje nároky voči banke vyplývajúce z vystavenej záručnej listiny, alebo v dobe platnosti bankovej záruky nepožiadal o predĺženie doby platnosti bankovej záruky.

Záručná listina, v ktorej banka písomne vyhlási, že uspokojí verejného obstarávateľa za uchádzača do výšky finančných prostriedkov, ktoré verejný obstarávateľ požaduje ako zábezpeku viazanosti ponuky uchádzača, musí byť súčasťou ponuky. Ak bankovú záruku poskytne zahraničná banka, ktorá nemá pobočku na území Slovenskej republiky, záručná listina vyhotovená zahraničnou bankou v štátnom jazyku krajiny sídla takejto banky musí byť zároveň doložená úradným prekladom do slovenského jazyka okrem záručnej listiny vyhotovenej v českom jazyku.

Ak záručná listina/poistenie záruky nebude doručená v lehote na predkladanie ponúk, bude ponuka uchádzača z verejnej súťaže vylúčená. Verejný obstarávateľ písomne upovedomí uchádzača o jeho vylúčení s uvedením dôvodu a lehoty, v ktorých môže uplatniť revízne postupy v súlade so zákonom o verejnom obstarávaní

13.5 Podmienky vrátenia zábezpeky ponuky pred uplynutím lehoty viazanosti ponúk

Verejný obstarávateľ odvolá poskytnutú bankovú záruku za uchádzača podľa § 46 zákona o verejnom obstarávaní.

13.6 Podmienky vrátenia zábezpeky ponuky po uzavretí zmluvy

Platnosť poskytnutej bankovej záruky zanikne uplynutím lehoty na ktorú bola vystavená, pokiaľ verejný obstarávateľ písomne neoznámi uchádzačovi svoje nároky z bankovej záruky počas doby jej platnosti.

13.7 Zloženie finančných prostriedkov na bankový účet verejného obstarávateľa

Finančné prostriedky vo výške podľa bodu 13.1 musia byť zložené na účet verejného obstarávateľa.

Finančné prostriedky musia byť pripísané na účte verejného obstarávateľa najneskôr v deň uplynutia lehoty na predkladanie ponúk v tejto súťaži.

Ak finančné prostriedky nebudú zložené na účte verejného obstarávateľa podľa predchádzajúceho bodu, bude uchádzač z verejnej súťaže vylúčený.

Doba platnosti zábezpeky ponuky poskytnutej zložením finančných prostriedkov na účet verejného obstarávateľa a trvá do uplynutia lehoty viazanosti ponúk.

13.8 Podmienky vrátenia zábezpeky

Verejný obstarávateĺ uvoľní alebo vráti uchádzačovi zábezpeku v súlade s § 46 ods. 7 zákona o VO.

13.9 Spôsob zloženia zábezpeky si vyberie uchádzač podľa vyššie uvedených podmienok zloženia.

13.10. Zábezpeka prepadne v prospech verejného obstarávateľa v súlade s § 46 ods. 6 zákona o VO.

13.11 Ak sa určitý doklad, napr. poskytnutie bankovej záruky, vydáva v elektronickej podobe, záujemca alebo uchádzač má možnosť odoslať takýto doklad ako originál vydaný v elektronickej podobe s elektronickým podpisom. Je však na uchádzačovi, aby si zabezpečil bezproblémové uvoľnenie bankovej záruky zo strany banky a nespôsobil neprimeranú administratívnu alebo technickú záťaž nad povinnosti ustanovené zákonom o verejnom obstarávaní.

Zákon o verejnom obstarávaní upravuje pravidlá týkajúce sa elektronického prijímania ponúk, návrhov a žiadostí o účasť v ustanovení § 20 ods. 12. Vyžadovanie použitia zaručeného elektronického podpisu vzhľadom na úroveň možného rizika je upravené v § 20 ods. 13 až 16 zákona o verejnom obstarávaní. Minimálnu úroveň podpisovania ponuky zákon priamo neupravuje.

Zároveň dávame do pozornosti, že je na verejnom obstarávateľovi, aby si stanovil podmienky zloženia zábezpeky. Počnúc 1. 1. 2019 ustanovenie § 46 ods. 9 výslovne pripúšťa (napriek povinnosti plnej elektronickej komunikácie), že dôkaz o bankovej záruke je možné predložiť v listinnej podobe.

14. Jazyk ponuky

14.1 Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

15. Mena a ceny uvádzané v ponuke

15.1 Uchádzačom navrhovaná zmluvná cena za dodanie požadovaného predmetu zákazky, uvedená v ponuke uchádzača, bude vyjadrená v eurách.

15.2 Návrh ceny musí byť spracovaný v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.

15.3 Cena uvedená v návrhu zmluvy musí obsahovať cenu za požadovaný predmet zákazky, t.z. sumár všetkých položiek, ktoré sú v prílohe k súťažným podkladom.

15.4 Uchádzač ocení všetky položky, pre určenie ceny uvedie pre každú požadovanú položku a špecifikácie aj jednotkovú cenu. Jednotkové ceny budú uvedené v mene euro na dve desatinné miesta (bez toho, aby boli „skryté“ ďalšie desatinné miesta, ktoré by skresľovali konečný výsledok). Požaduje sa, aby všetky výpočty boli zaokrúhlené na dve desatinné miesta.

15.5 Ak je uchádzač platiteľom dane z pridanej hodnoty (ďalej len „DPH“), navrhovanú zmluvnú cenu uvedie v zložení:

15.5.1 navrhovaná zmluvná cena bez DPH,

15.5.2 sadzba DPH a výška DPH,

15.5.3 navrhovaná zmluvná cena vrátane DPH.

15.6 Ak uchádzač nie je platiteľom DPH, uvedie navrhovanú zmluvnú cenu celkom. Na skutočnosť, že nie je platiteľom DPH, upozorní v ponuke.

15.7 Uchádzač je povinný jasne vyznačiť použitie ekvivalentných materiálov či tovarov v ponuke s uvedením názvu ekvivalentného výrobku za názvom pôvodne požadovaného výrobku – materiálu alebo tovaru v predloženom rozpočte. Zároveň uchádzač uvedie opis použitých ekvivalentov predložením dokladov potvrdzujúcich porovnateľné parametre výrobkov.

16. Náklady na ponuku

16.1 Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi bez ohľadu na výsledok verejného obstarávania.

**Časť IV. Predkladanie ponuky**

17.1 Uchádzač vloží dokumenty ponuky po prihlásení sa do zákazky v systéme Josephine – viď samostatná časť súťažných podkladov Komunikácia.

18. Lehota na predkladanie ponúk

18.1 Ponuky sa predkladajú v lehote na predkladanie ponúk uvedenej vo Výzve na predkladanie ponúk uverejnenej vo VVO č. 276/2021 zo dňa 30.9.2021, zn. 57514 – WYP, bod IV.2.2).

V momente uplynutia lehoty na predkladanie ponúk musí byť ponuka uložená resp. predložená prostredníctvom systému Josephine.

18.2 Uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.

**Časť V. Otváranie a vyhodnocovanie ponúk**

19. Otváranie a preskúmanie ponúk

19.1 Ponuky sa budú otvárať elektronicky na:

miesto: Enixa, s.r.o. kanc. Revolučná 2, 010 01 Žilina

dátum a čas otvárania ponúk: v termíne a čase uvedenom vo Výzve na predkladanie ponúk uverejnenej vo VVO č. 276/2021 zo dňa 30.9.2021, zn. 57514 – WYP, bod IV.2.7).

Ponuky komisia otvorí v tom poradí, v akom bolí predložené.

19.2 Otváranie ponúk je verejné v nadväznosti na použitie ustanovenia § 52 ods. 2 zákona.

19.3 Otváranie ponúk vykoná komisia (elektronicky) v termíne a čase uvedenom vo Výzve na predkladanie ponúk uverejnenej vo VVO č. 276/2021 zo dňa 30.9.2021, zn. 57514 – WYP, bod IV.2.7) na adrese kontaktného miesta uvedeného vo výzve na predkladanie ponúk, časť A.I).

19.4 Verejný obstarávateľ umožní účasť na otváraní ponúk všetkým uchádzačom, ktorí predložili ponuku v lehote na predkladanie ponúk. Pred otvorením ponúk sa overí neporušenosť ponúk a zverejnia sa obchodné mená alebo názvy, sídla, miesta podnikania alebo adresy pobytov všetkých uchádzačov a ich návrhy na plnenie kritérií, ktoré sa dajú vyjadriť číslom, určených verejným obstarávateľom na vyhodnotenie ponúk; ostatné údaje uvedené v ponuke sa nezverejňujú. Verejný obstarávateľ najneskôr do piatich pracovných dní odo dňa otvárania ponúk pošle všetkým uchádzačom, ktorí predložili ponuky v lehote na predkladanie ponúk, zápisnicu z otvárania ponúk, ktorá obsahuje údaje zverejnené na otváraní ponúk.

19.5 Na otváraní ponúk sa môžu zúčastniť uchádzači, ktorí predložili svoju ponuku v lehote na predkladanie ponúk. Štatutárny zástupca uchádzača sa preukáže preukazom totožnosti a výpisom z obchodného registra resp. živnostenským listom. Iný zástupca uchádzača sa preukáže preukazom totožnosti, výpisom z obchodného registra resp. živnostenským listom a úradne osvedčeným splnomocnením potvrdeným štatutárnym zástupcom uchádzača, že je oprávnený zúčastniť sa na otváraní ponúk v rámci predmetnej zákazky.

20**. V súlade s § 112 ods. 6 sa splnenie podmienok účasti a vyhodnotenie ponúk z hľadiska splnenia požiadaviek na predmet zákazky uskutoční po vyhodnotení ponúk na základe kritérií na vyhodnotenie ponúk.**

Verejný obstarávateľ nepoužije elektronickú aukciu a rozhodol, že vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritéria na vyhodnotenie ponúk.

20.1 Vysvetľovanie ponúk

Komisia na vyhodnotenie ponúk zostaví poradie uchádzačov na základe kritéria, ktorým je cena v EUR s DPH, preskúma, či ponuky spĺňajú požiadavky verejného obstarávateľa a rozhodne, či ponuka:

a) obsahuje všetky náležitosti určené v bode 12. týchto súťažných podkladpov,

b) zodpovedá pokynom a dokumentom uvedeným vo výzve na predkladanie ponúk a v týchto súťažných podkladoch.

20.2 Platnou ponukou je ponuka, ktorá vyhovuje všetkým požiadavkám a špecifikáciám uvedeným vo výzve na predkladanie ponúk a v týchto súťažných podkladoch a zároveň neobsahuje žiadne obmedzenia alebo výhrady, ktoré sú v rozpore s uvedenými dokumentmi. Ponuky uchádzačov, ktoré nebudú spĺňať uvedené požiadavky budú zo zadávania zákazky vylúčené.

20.3 Komisia požiada uchádzačov o písomné vysvetlenie alebo doplnenie predložených dokladov vždy, keď z predložených dokladov nemožno posúdiť ich platnosť.

20.4 Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky.

20.5 Verejný obstarávateľ vylúči z verejného obstarávania uchádzača ak nastane niektorý z dôvodov vylúčenia podľa § 40 ods. 6 a 7 ZVO.

20.6 O vylúčení ponuky s uvedením dôvodu vylúčenia bude uchádzač písomne upovedomený s uvedením dôvodu a lehoty, v ktorej môže byť podaná námietka podľa § 170 ods. 3 písm. d) ZVO.

21. Vyhodnotenie splnenia podmienok účasti

21.1 V procese vyhodnotenia splnenia podmienok účasti uchádzačmi verejný obstarávateľ použije postupy uvedené v § 40 zákona o verejnom obstarávaní. Ak prichádza do úvahy, použije sa § 152 ods. 4 zákona o verejnom obstarávaní. Po vyhodnotení ponúk sa vyhodnotí splnenie podmienok účasti uchádzačmi, ktorí sa umiestnili na prvom až treťom mieste v poradí alebo len uchádzačom, ktorý sa umiestnil na prvom mieste v poradí.

21.2 Verejný obstarávateľ bude posudzovať splnenie podmienok účasti v súlade s výzvou na predkladanie ponúk, v súlade s týmito súťažnými podkladmi a zákonom o verejnom obstarávaní.

22. Vyhodnocovanie ponúk

22.1 V procese vyhodnocovania ponúk verejný obstarávateľ použije postupy uvedené v § 53 zákona o verejnom obstarávaní. Na vyhodnotenie ponúk sa nepoužije elektronická aukcia.

22.2 Vyhodnocovanie ponúk komisiou je neverejné. Komisia vyhodnotí ponuky z hľadiska splnenia požiadaviek na predmet zákazky a v prípade pochybností overí správnosť informácií a dôkazov, ktoré poskytli uchádzači.

22.3 Ponuky uchádzačov, ktoré nebudú vylúčené, budú vyhodnocované podľa kritérií na vyhodnocovanie ponúk uvedené v týchto súťažných podkladoch.

23. Revízne postupy

23.1 Uchádzač, záujemca, účastník alebo osoba, ktorej práva alebo právom chránené záujmy boli alebo mohli byť dotknuté postupom verejného obstarávateľa, môže uplatniť revízne postupy v súlade s ustanoveniami § 164 a § 170 (a nasl.) zákona o VO, kde sú uvedené postupy a okruhy dôvodov pre ich uplatnenie.

**Časť VI. Prijatie ponuky a uzavretie zmluvy**

24. Informácia o výsledku vyhodnotenia ponúk

24.1 Verejný obstarávateľ po vyhodnotení ponúk, po skončení postupu podľa § 55 ods. 1 zákona o verejnom obstarávaní a po odoslaní všetkých oznámení o vylúčení uchádzača bezodkladne oznámi všetkým uchádzačom, ktorých ponuky sa vyhodnocovali výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile.

24.2 Úspešnému uchádzačovi verejný obstarávateľ oznámi, že jeho ponuka sa prijíma.

24.3 Neúspešnému uchádzačovi verejný obstarávateľ oznámi, že neuspel a dôvody neprijatia jeho ponuky. Neúspešnému uchádzačovi v informácii o výsledku vyhodnotenia ponúk verejný obstarávateľ uvedie aj identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk a lehotu, v ktorej môže byť doručená námietka.

25. Uzavretie zmluvy

25.1 Verejný obstarávateľ vyzve úspešného uchádzača na predloženie zmluvy. Uchádzač predloží potrebný počet výtlačkov v lehote určenej verejným obstarávateľom.

25.2 Verejný obstarávateľ uzavrie zmluvu v lehote viazanosti ponúk. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom. Verejný obstarávateľ uzavrie zmluvu s úspešným uchádzačom a v súlade s § 56 ZVO.

25.3 VO môže uzavrieť zmluvu s úspešným uchádzačom alebo uchádzačmi najskôr jedenásty deň odo dňa odoslania informácie o výsledku vyhodnotenia ponúk podľa § 55. ods. 2 ZVO (vzhľadom na využitie prostriedkov elektronickej komunikácie podľa § 20 ZVO).

25.4 Ak bola podaná žiadosť o nápravu alebo námietka, verejný obstarávateľ uzavrie zmluvu v súlade s ustanoveniami ZVO.

25.5 Úspešný uchádzač alebo uchádzači sú povinní poskytnúť verejnému obstarávateľovi riadnu súčinnosť potrebnú na uzavretie zmluvy tak, aby mohla byť uzavretá do 10 pracovných dní odo dňa uplynutia lehoty podľa § 56 ods. 2 až 7, ak boli na jej uzavretie písomne vyzvaní. V súlade s § 56 ods. 12 ZVO si verejný obstarávateľ vyhradzuje právo podľa svojho uváženia predĺžiť lehotu na poskytnutie súčinnosti zo strany uchádzačov stanovenú v § 56 ods. 8, 10 a 14 na viac ako 10 pracovných dní.

25.6 Ak úspešný uchádzač alebo uchádzači odmietnu uzavrieť zmluvu alebo nie sú splnené povinnosti podľa § 56, verejný obstarávateľ môže uzavrieť zmluvu s uchádzačom alebo uchádzačmi, ktorí sa umiestnili ako druhí v poradí.

25.7 Ak uchádzač alebo uchádzači, ktorí sa umiestnili ako druhí v poradí odmietnu uzavrieť zmluvu, neposkytnú osobe podľa § 8 zákona riadnu súčinnosť potrebnú na jej uzavretie tak, aby mohla byť uzavretá do 10 pracovných dní odo dňa, keď boli na jej uzavretie písomne vyzvaní, verejný obstarávateľ môže uzavrieť zmluvu s uchádzačom alebo uchádzačmi, ktorí sa umiestnili ako tretí v poradí.

25.8 Uchádzač alebo uchádzači, ktorí sa umiestnili ako tretí v poradí, sú povinní poskytnúť verejnému obstarávateľovi riadnu súčinnosť, potrebnú na uzavretie zmluvy tak, aby mohla byť uzavretá do 10 pracovných dní odo dňa, keď boli na jej uzavretie písomne vyzvaní.

25.9 Verejný obstarávateľ nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

25.10 Verejný obstarávateľ vyžaduje, aby úspešný uchádzač v zmluve najneskôr v čase jej uzavretia uviedol údaje o všetkých známych subdodávateľoch, údaje o osobe oprávnenej konať za subdodávateľa v zákonom stanovenom rozsahu.

25.11 Uzatvorená zmluva nemôže byť v rozpore s týmito súťažnými podkladmi.

25.12 Úspešný uchádzač (dodávateľ) má povinnosť poskytnúť objednávateľovi k podpisu zmluvy zoznam jeho subdodávateľov v rozsahu podľa § 41 ods. 3 zákona o verejnom obstarávaní a do 5 pracovných dní odo dňa akejkoľvek zmeny subdodávateľa nahlásil objednávateĺovi údaje v rozsahu minmálne podľa ods. 3 v § 41 zákona o verejnom obstarávaní.

**A.2 PODMIENKY ÚČASTI UCHÁDZAČOV**

**Podmienky účasti požadované pre toto verejné obstarávanie sú uvedené vo výzve na predkladanie ponúk zverejnenej vo VVO č. 276/2021 zo dňa 30.9.2021, zn. 57514 – WYP.**

**A.3 KRITÉRIÁ NA VYHODNOTENIE PONÚK A PRAVIDLÁ ICH UPLATNENIA**

Verejný obstarávateľ bude vyhodnocovať ponuky v zmysle § 44 ods. 3 písm. c) zákona na základe kritérií na vyhodnotenie ponúk - **najnižšej ceny v EUR s DPH za celý predmet obstarávania**.

1. Úspešným uchádzačom sa stane uchádzač, ktorý vo svojej ponuke predloží najnižšiu cenu za predmet zákazky v Eur s DPH a preukáže splnenie podmineok účasti a splnenie požiadaviek na predmet obstarávania. Ako druhý v poradí sa umiestni uchádzač, ktorý vo svojej ponuke predloží druhú najnižšiu cenu za predmet zákazky v Eur s DPH atď.

2. Jediným kritériom na vyhodnotenie ponúk je najnižšia cena za celý predmet zákazky, vypočítaná a vyjadrená podľa bodu 15 časti súťažných podkladov A.1 Pokyny pre uchádzačov v Eur, s uvedením ceny s DPH.

3. Hodnotenie ponúk uchádzačov je dané pridelením jej príslušného poradia podľa posudzovaných údajov uvedených v jednotlivých ponukách, týkajúcich sa ceny za dodanie predmetu zákazky podľa bodu 3 časti súťažných podkladov A.1 Pokyny pre uchádzačov.

4. Poradie uchádzačov sa určí zostavením poradia navrhnutých ponukových cien za dodanie predmetu zákazky podľa bodu 2 tejto časti súťažných podkladov, vyjadrených v Eur s DPH, uvedených v jednotlivých ponukách uchádzačov.

5. Uchádzač v ponuke predloží návrh na plnenie kritéria, t.z. podpísaný Formulár – Návrh na plnenie kritéria v časti B.4 týchto súťažných podkladov, s uvedením ceny podľa bodu 1 za celý predmet zákazky.

**B.1 OPIS PREDMETU ZÁKAZKY**

Predmetom zákazky sú stavebné práce na objekte Kompostáreň Prameň podľa projektovej dokumentácie a položkovite výkazom výmer, ktoré sú prílohou súťažných podkladov.

Jedná sa o jeden vecne, logicky a funkčne nedeliteľný celok.

Členenie stavby na stavebné objekty a prevádzkové súbory:

SO 01 Príjazdová rampa

SO 02 Dopravná manipulačná plocha

SO 03 Skladovacie priestory

SO 04 A Kompostovacia plocha č. 1

SO 04 B Kompostovacia plocha č. 2

SO 05 Manipulačná plocha pre kompostovanie

SO 06 Manipulačná plocha pre skladovanie

SO 07 Hygienizačná jednotka

SO 08 Nádrž na zbieranie výluhu zo základok

SO 09 Oporné múry

SO 10 Oplotenie

SO 11 Areálové NN rozvody

PS 01 Technológia prevzdušňovania

Podrobný opis predmetu zákazky je v samostatných prílohách, ktoré verejný obstarávateľ poskytuje k súťažným podkladom - projektovej dokumentácii a položkovite vo výkazoch výmer.

Ak je niekde v dokumentoch verejného obstarávania uvedený názov výrobcu, výrobku alebo typové označenie, uchádzač môže naceniť ekvivalentnú položku pri zachovaní všetkých funkcionalít a minimálnych požadovaných parametrov a na toto vo svojej ponuke písomne upozorní. Pri použití ekvivalentných druhov materiálov a/alebo výrobkov musia mať minimálne vlastnosti (parametre) zodpovedajúce vlastnostiam (parametrom), ktoré sú uvedené v špecifikácii.

**B.2 SPÔSOB URČENIA CENY**

1. Uchádzačom navrhovaná zmluvná cena za dodanie požadovaného predmetu zákazky, uvedená v ponuke uchádzača, bude vyjadrená v eurách.

2. Návrh ceny musí byť spracovaný v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.

3. Cena uvedená v návrhu zmluvy musí obsahovať cenu za požadovaný predmet zákazky, t.z. sumár všetkých položiek, ktorý vychádza z ocenených položiek.

4. Uchádzač ocení všetky položky, pre určenie ceny uvedie pre každú požadovanú položku a špecifikácie aj jednotkovú cenu. Jednotkové ceny budú uvedené v mene Eur na dve desatinné miesta (bez toho, aby boli „skryté“ ďalšie desatinné miesta, ktoré by skresľovali konečný výsledok). Požaduje sa, aby všetky výpočty boli zaokrúhlené na dve desatinné miesta. Položky uvedené v rozpočte, ktoré uchádzač neocení a neuvedie pre ne jednotkovú cenu, budú považované za už zahrnuté v iných cenách.

5. Ak je uchádzač platiteľom dane z pridanej hodnoty (ďalej len „DPH“), navrhovanú zmluvnú cenu uvedie v zložení:

5.1 navrhovaná zmluvná cena bez DPH,

5.2 sadzba DPH a výška DPH,

5.3 navrhovaná zmluvná cena vrátane DPH.

6. Ak uchádzač nie je platiteľom DPH, uvedie navrhovanú zmluvnú cenu celkom. Na skutočnosť, že nie je platiteľom DPH, upozorní v ponuke.

7. Uchádzač je povinný vo výkaze výmer jasne vyznačiť použitie ekvivalentných materiálov či tovarov v ponuke s uvedením názvu ekvivalentného výrobku za názvom pôvodne požadovaného výrobku – materiálu alebo tovaru v predloženom výkaze výmer. Zároveň uchádzač uvedie opis použitých ekvivalentov predložením dokladov potvrdzujúcich porovnateľné parametre výrobkov.

**B.3 OBCHODNÉ PODMIENKY PLNENIA PREDMETU ZÁKAZKY**

Text ustanovení návrhu zmluvy je pre uchádzača záväzný a nie je prípustné ho meniť, dopĺňať alebo akokoľvek upravovať. Návrh zmluvy môže byť doplnený len v súlade s podmienkami súťaže a zákonom o verejnom obstarávaní.

**Zmluva o dielo č. ................................**

uzavretá podľa § 536 zákona NR SR č. 513/1991 Zb. Obchodného zákonníka

v znení neskorších predpisov (ďalej len „zákon“)

(ďalej len „zmluva“)

**I. Zmluvné strany**

**1.Objednávateľ**

**Názov** : **Obec Bošáca**

Sídlo : Bošáca 257, 913 07, Bošáca

IČO : 00 311 430

DIČ : 2021091358

Štatutárny zástupca : Mgr. Daniel Juráček, starosta

Telefón : 0903 248 615, 032/ 7781225

Email : starosta@bosaca.sk

ďalej len "objednávateľ"

2. **Zhotoviteľ**:

Názov:

Sídlo:

IČO:

DIČ:

IČ DPH:

Štatutárny zástupca:

Číslo účtu IBAN:

Zapísaný:

Tel., e-mail:

ďalej len "zhotoviteľ“

**II. Predmet zmluvy**

1. Predmetom tejto zmluvy je záväzok zhotoviteľa zhotoviť dielo „**Kompostáreň Bošáca**“ v rozsahu podľa projektovej dokumentácie, ktorá je neoddeliteľnou súčasťou súťažných podkladov k podlimitnej zákazke Kompostáreň Bošáca, a ktorej vyhotovenie prevzal zhotoviteľ od objednávateľa, a ktorá je archivovaná u objednávateľa.
2. Zhotoviteľ je povinný zrealizovať predmet zmluvy uvedený v článku II. tejto zmluvy odborne, kvalitne a za podmienok uvedených v tejto zmluve, v súlade so zákonom č. 50/1976 Zb. (Stavebný zákon) a súvisiacich STN, podľa projektovej dokumentácie a stavebného povolenia na svoje náklady a svoje nebezpečenstvo.
3. V prípade, ak sa v priebehu prác vyskytne potreba ďalších podkladov alebo spolupráce, objednávateľ sa zaväzuje, že poskytne zhotoviteľovi primerané spolupôsobenie na základe písomnej výzvy zhotoviteľa, tak aby mohol byť dodržaný termín plnenia uvedený v čl. III tejto zmluvy.
4. Akékoľvek zmeny pri vykonávaní diela podliehajú vzájomnému písomnému odsúhlaseniu účastníkmi zmluvy.

**lll. Termín plnenia**

1. Zhotoviteľ sa zaväzuje, že vypracuje a dodá predmet zmluvy uvedený v čl. II tejto zmluvy **v lehote zhotovenia stavby, t.z. najneskôr do 6 kalendárnych mesiacov odo dňa odovzdania a prevzatia staveniska zhotoviteľovi**.
2. Ak zhotoviteľ pripraví dielo alebo jeho dohodnutú časť na odovzdanie pred dohodnutým termínom, zaväzuje sa objednávateľ toto dielo prevziať aj v skoršom ponúknutom termíne, pokiaľ bude dielo zhotovené v súlade s platnými technickými normami a vypracovanou projektovou dokumentáciou.
3. V prípade, ak sa v priebehu plnenia tejto zmluvy vyskytne potreba uskutočniť práce, ktoré nie sú zhrnuté v tejto zmluve, je zhotoviteľ povinný ihneď o tejto skutočnosti informovať stavebný dozor objednávateľa a písomne o tejto skutočnosti zaslať objednávateľovi aj list. Následne bude objednávateľ postupovať v súlade s jeho internými predpismi a začne rokovanie o riešení vzniknutej situácie so zhotoviteľom. Pokiaľ pokračovanie prác je podmienené potrebou uskutočnenia prác, ktoré nie sú zhrnuté v tejto zmluve, tak do prijatia vhodného riešenia lehoty podľa tohto článku neplynú. Zhotoviteľ je zároveň oprávnený prerušiť výkon tých prác, ktoré sú závislé, priamo i nepriamo, od prijatia vhodného riešenia.
4. V prípade vzniku zhotoviteľom nezavinených prekážok znemožňujúcich riadne plnenie diela, príslušný termín sa predlžuje o počet dní, počas ktorých boli práce prerušené. Toto ustanovenie platí aj v prípade, ak je objednávateľ v omeškaní s poskytnutím dohodnutého spolupôsobenia. O všetkých takýchto prípadoch sa spíše záznam v stavebnom denníku.
5. Objednávateľ sa zaväzuje, že dokončené dielo prevezme a zaplatí za jeho zhotovenie dohodnutú cenu.
6. Dielo bude odovzdané na základe písomného protokolu na výzvu zhotoviteľa. Ak zhotoviteľ dielo riadne neodovzdá, je objednávateľ oprávnený začať preberacie konanie deň nasledujúci po termíne plnenia podľa skutočného stavu diela.

**lV. Cena**

1. Cena za predmet zmluvy uvedený v článku II. tejto zmluvy je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov a v súlade s ponukou zhotoviteľa ako pevná zmluvná cena **maximálna,** ktorú nie je možné prekročiť a predstavuje:

Cena bez DPH **............................** EUR

DPH 20 % **..............................** EUR

**Cena s DPH .............................. EUR**

(slovom: ....................................eur s DPH a ................... centov)

2. Dohodnutá cena kompletného diela je v súlade s rozpočtovými nákladmi stavby uvedenými v ponukovom rozpočte podľa objektov v členení podľa „Výkazu výmer“. Rozpočet (ocenený „Výkaz výmer“) je neoddeliteľnou súčasťou tejto zmluvy. (Príloha č. 2)

3. V cene uvedenej v ods. 1 tohto článku sú zahrnuté aj náklady na:

1. vybudovanie, prevádzku, údržbu a vypratanie staveniska,
2. práce a dodávky nutné k vykonaniu diela v parametroch predpísaných projektovou dokumentáciou,
3. všetky doklady potrebné ku kolaudácii stavby (v prípade potreby), k uvedeniu diela do prevádzky a jeho užívaniu vyplývajúce z príslušných právnych predpisov a STN noriem (vydané odborne spôsobilými osobami) vzťahujúce sa na predmet zákazky.

4. Zhotoviteľ sa zaväzuje zabezpečiť vytýčenie podzemných vedení inžinierskych sietí na vlastné náklady a nebezpečenstvo.

5. V cene uvedenej v ods. 1 tohto článku sú zahrnuté aj všetky ostatné náklady súvisiace so zhotovením predmetu zmluvy, okrem eventuálnych nákladov podľa čl. X. bod. 2 a nákladov spočívajúcich v prekonaní prekážok zhotovovania diela nezavinených zhotoviteľom, ktoré zhotoviteľ pri uzatváraní tejto zmluvy ani pri vynaložení odbornej starostlivosti nemohol predpokladať.

6. Cena predmetu zmluvy je konečná a zahŕňa všetky činnosti zhotoviteľa potrebné na riadne zabezpečenie vykonania diela.

7. Práce, ktoré zhotoviteľ nevykoná, vykoná bez príkazu objednávateľa alebo odchylne od dojednaných zmluvných podmienok, objednávateľ neuhradí.

**V. Platobné podmienky**

1. Zmluvné strany sa dohodli na tom, že zhotoviteľ bude vykonané práce fakturovať nasledovne:
* Fakturácia za vykonané práce bude zhotoviteľom vykonávaná mesačne, vždy k poslednému dňu mesiaca. Podkladom pre fakturáciu je súpis prác odsúhlasený Objednávateľom poverenou osobou a stavebným dozorom.
* Doplatok vo výške rozdielu medzi priebežne fakturovanou sumou podľa písm. a) tohto bodu a cenou Diela uhradí Objednávateľ po prevzatí celého Diela na základe súpisu skutočne vykonaných prác odsúhlaseného Objednávateľom poverenou osobou a stavebným dozorom.
1. Objednávateľ neposkytuje zhotoviteľovi žiadne zálohové platby.
2. Faktúry musia obsahovať náležitosti uvedené podľa § 71 zákona č. 222/2004 Z. z. o dani z pridanej hodnoty v znení neskorších predpisov a údaje podľa zákona č. 513/1991 Zb. Obchodného zákonníka. V prípade, že faktúra neobsahuje potrebné náležitosti, vráti ju objednávateľ zhotoviteľovi na prepracovanie s tým, že nová lehota splatnosti začína plynúť dňom doručenia prepracovanej faktúry. V takomto prípade sa preruší plynutie lehoty splatnosti, pričom pokračovanie lehoty splatnosti začne plynúť dňom doručenia opravenej faktúry objednávateľovi.
3. Podkladom pre vystavenie faktúry je súpis vykonaných prác a dodávok potvrdený objednávateľom a stavebným dozorom. V prípade, že súpis vykonaných prác bude obsahovať práce v nižšom ako dojednanom rozsahu, zhotoviteľ vystaví faktúru na sumu zníženú o nevykonané práce, to znamená faktúru na sumu skutočne vykonaných prác.
4. Faktúry sú splatné do 60 dní odo dňa ich doručenia objednávateľovi. Za deň úhrady sa považuje deň odpísania z účtu objednávateľa.
5. Za oneskorenie plnenia predmetu zmluvy má objednávateľ právo pri nesplnení termínov podľa Čl. III tejto zmluvy uložiť zmluvnú pokutu vo výške 0,05 % z príslušnej ceny predmetu zmluvy za každý deň omeškania plnenia.
6. Nárok zmluvnej strany na náhradu škody, ktorá jej vznikla v dôsledku porušenia povinnosti druhej zmluvnej strany vyplývajúcej z tejto zmluvy týmto nie je dotknutý, a to aj v prípade, ak vzniknutá škoda prevyšuje výšku zmluvnej pokuty.

**Vl. Odovzdanie a prevzatie diela**

1. Podmienkou odovzdania a prevzatia diela je jeho protokolárne prevzatie. Vzájomne a preukázateľne prevzaté doklady obidvoma zmluvnými stranami sú podmienkou prevzatia diela.
2. Zhotoviteľ písomne vyzve objednávateľa najneskôr 5 dní pred dohodnutým termínom dokončenia diela k záverečnému prevzatiu.
3. O prevzatí diela spíšu strany zápis, ktorý obsahuje zhodnotenie kvality vykonaných prác, súpis prípadných zistených vád a nedorobkov, ktoré nebránia v užívaní diela, dohodu o opatreniach na ich odstránenie, prehlásenie zhotoviteľa, že dielo odovzdáva a prehlásenie objednávateľa, že dielo preberá.
4. Pri odovzdaní diela je zhotoviteľ povinný predložiť objednávateľovi všetky doklady určené príslušnými STN a všeobecne záväznými predpismi potrebné ku kolaudácií stavby (napr. vážne lístky, revízie, certifikáty a iné), tak aby bolo možné vydať právoplatné kolaudačné rozhodnutie.
5. Dňom odovzdania diela prechádza na objednávateľa vlastnícke právo k dielu.
6. Prevzatie diela alebo jeho časti môže objednávateľ odmietnuť pre vady a nedorobky až do ich odstránenia.

**VII. Záručná doba a vady diela**

1. Zhotoviteľ zodpovedá za to, že predmet tejto zmluvy bude mať počas záručnej doby vlastnosti dohodnuté v zmluve.
2. Záručná doba na predmet zmluvy je 60 mesiacov a začína plynúť odo dňa odovzdania diela objednávateľovi.
3. Zhotoviteľ zodpovedá za to, že predmet zmluvy bude vykonaný riadne, s odbornou starostlivosťou, v súlade s touto zmluvou, v súlade so všetkými príslušnými všeobecne záväznými právnymi prepismi a technickými normami Slovenskej republiky a budú spĺňať všetky požiadavky v zmysle všetkých príslušných všeobecne záväzných právnych predpisov a technických noriem Slovenskej republiky. Zhotoviteľ zodpovedá za vady, ktoré má predmet zmluvy v čase jeho odovzdania objednávateľovi. Za vady, ktoré sa prejavili po odovzdaní diela zodpovedá zhotoviteľ vtedy, ak boli spôsobené porušením jeho povinností.
4. V prípade, že počas záručnej doby sa zistí vada na zrealizovanom diele, objednávateľ písomne upozorní zhotoviteľa na tento jav. Zmluvné strany sa dohodli, že počas záručnej doby má objednávateľ právo požadovať a zhotoviteľ povinnosť bezplatne odstrániť zistené a reklamované vady. Objednávateľ je povinný umožniť zhotoviteľovi podľa jeho požiadaviek prešetriť, či ide o vady diela na jeho požiadanie, kde táto prehliadka musí byť učinené do 3 dní od obdržania písomnej reklamácie. Po uplynutí tejto lehoty sa na túto požiadavku zhotoviteľa neprihliada, čo však nemá za následok uznanie reklamovaných vád. Pokiaľ objednávateľ prehliadku riadne neumožní, alebo ju z objektívnych dôvodov nebude možné napriek vzneseniu požiadavky riadne vykonať, tak nezačnú plynúť lehoty nižšie uvedené až do jej riadneho vykonania.
5. Zhotoviteľ sa zaväzuje odstrániť reklamované vady do 10 dní od písomného uplatnenia reklamácie objednávateľom, ak nedôjde k písomnej dohode o inom termíne, a ku ktorej sa zhotoví obojstranne potvrdený zápis.
6. Objednávateľ je povinný odovzdať/sprístupniť dielo, alebo jeho časť, zhotoviteľovi na reklamáciu tak, aby bolo možné riadne, v zmysle všeobecne záväzných právnych predpisov, technicky a nerušene vykonať odstránenie vady. Pri vybavovaní reklamácie, i odstraňovaní vady, sú zmluvné strany povinné si poskytnúť na požiadanie súčinnosť, spočívajúcej najmä v možnom odstránení existujúcej alebo predpokladanej prekážky, resp. vyhnúť sa jej.
7. Do lehôt na odstránenie vady podľa tohto článku sa nezapočítavajú dni pracovného pokoja, doba, počas ktorej by vykonávanie prác odporovalo všeobecne záväzným právnym predpisom, a doba, počas ktorej poveternostné alebo lokálne podmienky nedovoľovali začať alebo pokračovať s vykonávaním prác. Počas týchto prekážok sa lehoty na odstránenie vady prerušujú, resp. nezačnú plynúť, a to i bez toho, aby o tom zhotoviteľ, okrem konkrétnych miestnych prekážok, informoval objednávateľa.
8. Zhotoviteľ diela je povinný, počas celej doby realizácie diela až do jeho odovzdania objednávateľovi v súlade s touto zmluvou, dielo poistiť pre prípad jeho poškodenia, zničenia, straty, odcudzenia alebo iných škôd, ktoré na ňom vzniknú. Zhotoviteľ diela sa zaväzuje predložiť objednávateľovi do 1 pracovného dňa odo dňa uzavretia poistenej zmluvy podľa predchádzajúcej vety jedno jej vyhotovenie alebo úradne overený rovnopis.

**VIII. Stavebný denník**

1. Pri vedení stavebného denníka sa budú zmluvné strany riadiť ustanoveniami § 46d zákona č.50/1976 Zb. (Stavebný zákon) v platnom znení.
2. Do stavebného denníka môžu robiť záznamy len stavbyvedúci zhotoviteľa, prípadne jeho zástupca a stavebný dozor objednávateľa, prípadne jeho zástupca alebo iný poverený zástupca objednávateľa, resp. projektant stavby.
3. Zhotoviteľ je povinný viesť odo dňa prevzatia staveniska stavebný denník, do ktorého bude denne zaznamenávať všetky skutočnosti podstatné pre naplnenie tejto zmluvy – postup realizácie prác, kvalitu vykonávania prác, prípadné odchýlky od projektovej dokumentácie. Záznamy vedie stavbyvedúci, resp. jeho zástupca a priebežne ich bude potvrdzovať stavebný dozor objednávateľa.
4. V stavebnom denníku musia obe zmluvné strany reagovať na zápisy najneskôr do troch pracovných dní po dátume ich vyhotovenia a podpisu stranou ktorej bol zápis určený. Ak zmluvná strana, ktorej bol zápis určený do troch pracovných dní na zápis nereaguje, považuje sa zápis za súhlasne potvrdený.
5. Všetky prípadné naviac práce a zmeny predmetu zmluvy musia byť pred ich realizáciou odsúhlasené stavebným dozorom a objednávateľom v stavebnom denníku a upravené písomnou zmluvou príp. dodatkom.
6. Zhotoviteľ je povinný umožniť objednávateľovi vykonávanie odborného technického dozoru, najmä:
* oboznámiť sa s podkladmi zhotoviteľa, podľa ktorých stavburealizuje
* prevziať od neho stavenisko, základné smerové a výškové vytýčenie stavby
* kontrolu dodržiavania podmienok stavebných povolení a opatrení štátneho stavebného dohľadu počas realizácie stavby
* zabezpečiť zhotoviteľovi spoluprácu s projektantom pri zabezpečovaní súladu vykonávaných prác a dodávok s projektom stavby v rámci výkonu jeho autorského dozoru
* zabezpečiť kontrolu doplňovania a zakresľovania zmien do PD, podľa ktorej sa stavba realizuje
* kontrolu zhotoviteľom predkladaných dodatkov a zmien projektu
* kontrolu vecnej a cenovej správnosti a úplnosti oceňovacích podkladov a platobných dokladov, ich súlad s podmienkami zmluvy
* kontrolu tých častí diela, ktoré budú v ďalšom postupe zakryté alebo sa stanú neprístupnými
* kontrolu postupu prác podľa časového harmonogramu
* sledovanie vedenia stavebného denníka v súlade so zmluvnými podmienkami a Stavebným zákonom
* kontrolu riadneho uskladnenia materiálov, strojov, zariadení a konštrukcií
* spolupracovať pri príprave dokladov pre záverečné hodnotenie stavby
* kontrolu odstraňovania vád a nedorobkov
* kontrolu vypratania staveniska
1. Skutočnosť, že objednávateľ skontroloval výkresy, dodávky vzorky a vykonané práce, nezbavuje zhotoviteľa povinnosti zodpovedať za prípadné vady a vykonávanie potrebných kontrol tak, aby bolo zaručené riadne splnenie predmetu diela.

**IX. Osobitné dojednania**

1. Zhotoviteľ je povinný počas zhotovenia predmetu zmluvy udržiavať na stavenisku poriadok a čistotu a zabezpečiť odstránenie znečistenia okolitých pozemných komunikácii vzniknutého realizáciou diela. Zároveň je zhotoviteľ povinný dodržiavať všetky právne predpisy Slovenskej republiky. Súčasťou dokladov ku preberaciemu konaniu stavby budú doklady o likvidácii všetkých odpadov vzniknutých pri realizácii diela oprávneným zneškodňovateľom odpadov a jedenkrát projektom skutočného vyhotovenia stavby potvrdeným zhotoviteľom diela.
2. Zhotoviteľ je povinný predložiť elektronickú verziu podrobného rozpočtu (vo formáte MS Excel) ako aj povinnosť predkladať v elektronickej verzii (vo formáte MS Excel) každú zmenu tohto podrobného rozpočtu, ku ktorej dôjde počas realizácie predmetu zmluvy. Rozpočet musí byť vypracovaný na najnižšiu možnú úroveň položiek, t.z. na úroveň zodpovedajúcu položkám výkaz výmer.
3. **Zhotoviteľ je povinný strpieť výkon kontroly, overovania súvisiaceho s dodávanými tovarmi, službami a uskutočnenými prácami kedykoľvek počas platnosti a účinnosti Zmluvy o dielo, a to oprávnenými osobami a poskytnúť im všetku potrebnú súčinnosť. Oprávnenými osobami na výkon kontroly, overovania na mieste sú Najvyšší kontrolný úrad SR, príslušná správa finančnej kontroly, Certifikačný orgán a ním poverené osoby.**
4. Zhotoviteľ nesmie zadať predmet plnenia ako celok ku zhotoveniu inému subjektu.
5. Zhotoviteľ vykonáva činnosti, spojené s predmetom diela na vlastnú zodpovednosť podľa zmluvy, pri čom rešpektuje technické špecifikácie a právne predpisy.
6. Zhotoviteľ je povinný zabezpečiť dielo proti krádeži a poškodeniu, poistiť ho proti vzniku škody a zabezpečiť na svoje náklady stráženie a osvetlenie staveniska.

**X. Odstúpenie od zmluvy**

1. Objednávateľ je oprávnený odstúpiť od zmluvy v prípade podstatného porušenia tejto zmluvy zo strany zhotoviteľa. Zmluvné strany považujú za podstatné porušenie tejto zmluvy, najmä ak zhotoviteľ bude preukázateľne vykonávať práce vadné, t.z. v rozpore s podmienkami dohodnutými v tejto zmluve. Musí ísť o vady, na ktoré bol zhotoviteľ objednávateľom v priebehu zhotovenia diela písomne upozornený, a ktoré napriek tomuto upozorneniu neodstránil v primeranej lehote poskytnutej k tomuto účelu.
2. Objednávateľ je oprávnený odstúpiť od zmluvy aj v prípade, ak v priebehu plnenia tejto zmluvy dôjde k potrebe uskutočniť doplňujúce práce, ktoré neboli predmetom plnenia podľa tejto zmluvy, ktorých potreba vyplynula z dodatočne nepredvídateľných okolností a ak predpokladaná cena prác presiahne 50 % ceny podľa tejto zmluvy.
3. V prípade, ak je objednávateľ v omeškaní s úhradou faktúry o viac ako 120 dní po uplynutí lehoty jej splatnosti, je zhotoviteľ oprávnený odstúpiť od zmluvy na základe písomného oznámenia doručeného objednávateľovi.
4. Zhotoviteľ súhlasí s odstúpením od zmluvy zo strany Objednávateľa, ak riadiaci orgán neschváli verejné obstarávanie.

**XI. Zmluvné pokuty.**

1. Zhotoviteľ zaplatí za omeškanie s plnením zmluvných záväzkov zmluvnú pokutu:

1.1. 0,5 % z ceny diela za každý začatý deň omeškania s odovzdaním dokončeného diela.

1.2. Za neodstránenie každej vady a nedorobku, uvedeného v zápisnici o odovzdaní a prevzatí diela v dohodnutej lehote a za nevypratanie staveniska v dohodnutej dobe 50,-EUR denne až do jeho odstránenia.

1.3. Za omeškanie s odstránením vád, reklamovaných v záručnej dobe 50,-EUR denne až do ich odstránenia a to za každú vadu zvlášť.

1.4. 20 % z ceny diela za porušenie tejto zmluvy.

1.5. V prípade, že zhotoviteľ nebude viesť stavebný denník v súlade so zmluvou, odborný technický dozor neprevezme vykonané práce a nepodpíše súpis vykonaných prác.

2. Objednávateľ zaplatí zhotoviteľovi za omeškanie s úhradou faktúry zmluvnú pokutu vo výške 0,05 % z fakturovanej ceny za každý deň omeškania.

3. Zaplatenie zmluvnej pokuty nevylučuje povinnosť zhotoviteľa uhradiť objednávateľovi škodu, ktorá vznikla nesplnením záväzkov, ktoré pre neho zo zmluvného vzťahu vyplývajú.

4. Uplatnenie zmluvných pokút bude vykonané písomnou formou.

5. Zmluvné strany sa dohodli, že Zhotoviteľ si nebude uplatňovať úroky z omeškania 60 dní po splatnosti faktúry.

**XII. Záverečné ustanovenia**

1. Každé ustanovenie tejto zmluvy sa interpretuje tak, aby bolo účinné a platné podľa platných právnych predpisov. Pokiaľ by však bolo podľa platných právnych predpisov nevykonateľné, neplatné alebo neúčinné, nebudú tým dotknuté ostatné ustanovenia zmluvy. V prípade takejto nevykonateľnosti, neplatnosti, alebo neúčinnosti budú zmluvné strany v dobrej viere rokovať, aby sa dohodli na zmenách alebo doplnkoch zmluvy, ktoré sú potrebné na realizáciu zámerov zmluvy a nahradia jej nevykonateľné alebo neplatné ustanovenia.
2. Zhotoviteľ berie na vedomie, že dielo bude financované v rámci Operačného programu Kvalita životného prostredia v pôsobnosti Ministerstva životného prostredia Slovenskej republiky. Na stavbe budú uskutočnené len tie stavebné práce, ktoré určí verejný obstarávateľ na základe pridelených finančných prostriedkov z EŠIF a štátneho rozpočtu Slovenskej republiky. V prípade zmeny podmienok poskytovania finančných prostriedkov zo strany EŠIF a štátneho rozpočtu Slovenskej republiky (ďalej len poskytovateľ) finančných prostriedkov bude táto zmluva formou upravenou v bode 7. tohto článku tejto zmluvy upravená tak, aby bola v súlade so zmenenými podmienkami poskytovateľa.
3. Všetky oznámenia a komunikácia medzi zmluvnými stranami podľa tejto zmluvy sa uskutočňuje písomne, a to doporučene, expresnou kuriérskou službou, alebo e-mailom a považujú sa za riadne doručené ich doručením príslušnej zmluvnej strane; v prípade oznámenia e-mailom po potvrdení úspešného prenosu príjemcovi e-mailu, a to na adresy, ktoré zmluvné strany uviedli v záhlaví tejto zmluvy.
4. Spory, ktoré by mohli vzniknúť pri plnení zmluvných povinností z tejto zmluvy, budú zmluvnými stranami prednostne riešené dohodou. Pokiaľ by zmluvné strany nedospeli k dohode, riešenie sporu sa riadi slovenským právnym poriadkom.
5. **Táto zmluva nadobúda platnosť dňom jej podpísania oprávnenými zástupcami oboch zmluvných strán.** Za oprávneného zástupcu na strane objednávateľa sa vždy považuje i osoba, ktorá je štatutárnym zástupcom objednávateľa podľa všeobecne záväzných právnych predpisov alebo ním poverená osoba. Táto zmluva sa povinne zverejňuje v zmysle § 47a ods. 1 zákona č. 40/1964 Zb. Občianskeho zákonníka v znení neskorších predpisov.
6. **Táto zmluva nadobúda účinnosť dňom doručenia objednávky zhotoviteľovi za súčasne splnenej podmienky zverejnenia na webovom sídle zo strany objednávateľa**. K doručeniu objednávky zhotoviteľovi dôjde až po kontrole procesu zadávania zákazky zo strany poskytovateľa pomoci zo zdrojov EŠIF na predmet diela a súhlasného stanoviska s verejným obstarávaním.
7. Túto zmluvu je možné meniť a dopĺňať len formou písomných dodatkov podpísaných oprávnenými zástupcami oboch zmluvných strán, ktoré budú tvoriť neoddeliteľnú súčasť tejto zmluvy.
8. Táto zmluva je vyhotovená v 4 rovnopisoch, z ktorých objednávateľ po jej podpísaní obdrží tri a zhotoviteľ jedno vyhotovenie.
9. Neoddeliteľnou prílohou tejto zmluvy sú:

Príloha č. 1: Návrh na plnenie kritéria

Príloha č. 2: Ocenený výkaz výmer (rozpočet diela) v listinnej podobe

Príloha č. 3: Ocenený výkaz výmer (rozpočet diela v elektronickej verzii v MS Excel (nosič CD, DVD a pod.)

Príloha č. 4 Zoznam subdodávateľov

V ………………… dňa ........... V ………………… dňa ...........

Objednávateľ: Zhotoviteľ:

............................................................... ................................................

Obec Bošáca, zastúpená

Mgr. Danielom Juráčkom, starostom

Príloha č. 4 ZoD – Zoznam subdodávateľov

|  |  |  |  |
| --- | --- | --- | --- |
| Názov subdodávateľa | IČO  | Predmet subdodávky (Stavebný objekt a popis prác)  | Podiel subdodávky k hodnote Diela vyjadrený sumou vrátane DPH |
|  |  |  |  |
|  |  |  |  |
|  |  |  |  |
|  |  |  |  |

|  |  |
| --- | --- |
| Názov subdodávateľa  | Osoba oprávnená konať za subdodávateľa (meno, priezvisko, adresa pobytu, dátum narodenia) |
|  |  |
|  |  |

Podpis ...............................................................................................

*(osoba alebo osoby s právom podpisovať v mene víťazného uchádzača)*

Dátum: .........................

**B.4 NÁVRH NA PLNENIE KRITÉRIA**

**Návrh na plnenie kritéria**

**Obchodný názov uchádzača: .............................................................................**

**Adresa sídla uchádzača: ....................................................................................**

**IČO: ............**

**Kontaktné údaje: ...........**

**Kritérium: Celková cena (EUR s DPH) – 100%**

|  |  |  |  |  |  |  |
| --- | --- | --- | --- | --- | --- | --- |
| **Položka** | **Názov položky** | **m.j.** | **Počet m.j.** | **Cena v EUR bez DPH** | **DPH v EUR** | **Cena v EUR s DPH** |
| 1 | Výstavba kompostárne | kpl | 1 |  |  |  |
| 2 | Areálové NN rozvody | kpl | 1 |  |  |  |
| 3 | Technologická časť  | kpl | 1 |  |  |  |
| x | Kompostáreň BošácaSPOLU | dielo | 1 |  |  |  |

V ............................. dňa ................ 2021

 ..............................................................

 podpis štatutárneho zástupcu uchádzača

Návrh na plnenie kritéria v ponuke musí byť zaokrúhlený maximálne na dve desatinné miesta.

**PRÍLOHA SÚŤAŽNÝCH PODKLADOV - vzor**

***Vyhlásenie uchádzača***

Názov alebo obchodné meno uchádzača:

Adresa alebo sídlo uchádzača:

IČO:

Vyhlásenie uchádzača

Ja dolupodpísaný uchádzač/ako štatutárny orgán uchádzača\* čestne vyhlasujem, že

* súhlasím bez výhrady a obmedzenia s podmienkami určenými verejným obstarávateľom a akceptujem v plnom rozsahu obchodné a zmluvné podmienky uvedené v súťažných podkladoch v časti Obchodné podmienky, ktoré sú záväzným právnym dokumentom pre poskytnutie zákazky,
* rozumel som a súhlasím so všetkými podmienkami predmetnej zákazky,
* vyhlasujem, že všetky predložené doklady a údaje uvedené v ponuke sú pravdivé a úplné.

Vypracoval: ..........................................................

V ..................................... dňa .............................

..........................................................

za uchádzača

\*nehodiace sa vymažte

**KOMUNIKÁCIA**

* **POŽIADAVKY NA ELEKTRONIZÁCIU -**

**Časť I**

##### Komunikácia

######  komunikácia medzi verejným obstarávateľom a záujemcami/uchádzačmi

1.1 Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.

1.2. Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi

1.3 JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

1.4 Na bezproblémové používanie systému JOSEPHINE je nutné používať jeden z podporovaných internetových prehliadačov:

 - Microsoft Internet Explorer verzia 11.0 a vyššia,

 - Mozilla Firefox verzia 13.0 a vyššia alebo

 - Google Chrome

 - Microsoft Edge

1.5 Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

1.6 Obsahom komunikácie prostredníctvom komunikačného rozhrania systému JOSEPHINE bude predkladanie ponúk, vysvetľovanie súťažných podkladov a výzvy na predloženie ponuky, prípadné doplnenie súťažných podkladov, vysvetľovanie predložených ponúk, vysvetľovanie predložených dokladov ako aj komunikácia pri revíznych postupoch medzi verejným obstarávateľom a záujemcami/uchádzačmi a akákoľvek ďalšia, výslovne neuvedená komunikácia v súvislosti s týmto verejným obstarávaním, s výnimkou prípadov, keď to výslovne vylučuje zákon. Pokiaľ sa v súťažných podkladoch vyskytujú požiadavky na predkladanie ponúk, vysvetľovanie súťažných podkladov a výzvy na predloženie ponuky, prípadné doplnenie súťažných podkladov, vysvetľovanie predložených ponúk., ako aj komunikácia pri revíznych postupoch medzi verejným obstarávateľom a záujemcami/uchádzačmi alebo akúkoľvek inú komunikáciu medzi verejným obstarávateľom a záujemcami/uchádzačmi, má sa na mysli vždy použitie komunikácie prostredníctvom komunikačného rozhrania systému JOSPHINE. V prípade, že verejný obstarávateľ rozhodne aj o možnosti iného spôsobu komunikácie než prostredníctvom komunikačného rozhrania JOSEPHINE, tak v súťažných podkladoch túto skutočnosť zreteľne uvedie. Táto komunikácia sa týka i prípadov – kedy sa ponuka javí ako mimoriadne nízka vo vzťahu k tovaru, stavebným prácam alebo k službe. V takomto prípade komisia prostredníctvom komunikačného rozhrania systému JOSEPHINE požiada uchádzača o vysvetlenie, týkajúce sa predloženej ponuky a uchádzač musí doručiť prostredníctvom komunikačného rozhrania systému JOSEPHINE písomné odôvodnenie mimoriadne nízkej ponuky. Ak bude uchádzač alebo ponuka uchádzača z verejného obstarávania vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu a lehoty, v ktorej môže byť doručená námietka. Úspešnému uchádzačovi bude prostredníctvom komunikačného rozhrania systému JOSEPHINE zaslané oznámenie, že sa jeho ponuku prijíma. Akákoľvek komunikácia verejného obstarávateľa či záujemcu/uchádzača s treťou osobou v súvislosti s týmto verejným obstarávaním bude prebiehať spôsobom, ktorý stanoví zákon a bude realizovaná mimo komunikačné rozhranie systému JOSEPHINE.

1.7 Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.

1.8 Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

1.9 Verejný obstarávateľ odporúča záujemcom, ktorí si vyhľadali obstarávania prostredníctvom webovej stránky verejného obstarávateľa, resp. v systéme JOSEPHINE (https://josephine.proebiz.com), a zároveň ktorí chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky).

1.10 Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Súťažné podklady a prípadné vysvetlenie alebo doplnenie súťažných podkladov alebo vysvetlenie požiadaviek uvedených vo výzve na predkladanie ponúk, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú verejným obstarávateľom zverejnené ako elektronické dokumenty v profile verejného obstarávateľa <https://www.uvo.gov.sk/>... formou odkazu na systém JOSEPHINE.

**Časť II**

##### Registrácia

2.1 Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazom s elektronickým čipom a bezpečnostným osobnostným kódom (eID) .

2.2 Predkladanie ponúk je umožnené iba autentifikovaným uchádzačom. Autentifikáciu je možné urobiť dvoma spôsobmi

a) v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.

b) alebo počkaním na autorizačný kód, ktorý bude poslaný na adresu sídla firmy uchádzača v listovej podobe formou doporučenej pošty. Lehota na tento úkon sú 4 pracovné dni a je potrebné s touto lehotou počítať pri vkladaní ponuky.

2.3 Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

**Časť III**

##### Elektronické ponuky - podávanie ponúk

* 1. Ponuka je vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com/>.

3.2 Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.

* 1. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto súťažných podkladoch a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.
	2. Ak ponuka obsahuje dôverné informácie, uchádzač ich v ponuke viditeľne označí.

 Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v EUR (Eurách) s presnosťou na ... desatinné miesta a vložená do systému JOSEPHINE v tejto štruktúre: cena bez DPH, sadzba DPH, cena s alebo bez DPH (pri vkladaní do systému JOSEPHINE označená ako „Jednotková cena (kritérium hodnotenia)“).

3.5 Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).

* 1. Ponuka uchádzača predložená po uplynutí lehoty na predkladanie ponúk sa elektronicky neotvorí.

3.7 Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

3.8 Uchádzači sú svojou ponukou viazaní do uplynutia lehoty oznámenej verejným obstarávateľom, resp. predĺženej lehoty viazanosti ponúk podľa rozhodnutia verejného obstarávateľa. Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.

##### **Informácie o spracovávaní osobných údajov dotknutých osôb**

Verejný obstarávateľ týmto poskytuje dotknutým osobám, ktorých osobné údaje bude verejný obstarávateľ ako prevádzkovateľ spracovávať, informácie podľa článku 13 Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov. Táto informácia vysvetľuje, akým spôsobom spracúva verejný obstarávateľ ako prevádzkovateľ pri verejnom obstarávaní osobné údaje. Pri spracúvaní osobných údajov sa verejný obstarávateľ riadi primárne všeobecným nariadením EÚ o ochrane osobných údajov(“GDPR”) a ustanoveniami Zákona o ochrane osobných údajov č.18/2018 Z.z.

Údaje o prevádzkovateľovi: prevádzkovateľom je verejný obstarávateľ Obec Bošáca, v zast: Enixa, s.r.o.

Z akého dôvodu verejný obstarávateľ osobné údaje spracováva:

Spracúvanie osobných údajov je nevyhnutné pre vykonanie procesu verejného obstarávania tak, ako ho definuje zákon č. 343/2015 Z.z. o verejnom obstarávaní. V rámci tohto procesu musia uchádzači vo verejnom obstarávaní spolu s predložením ponuky preukázať i tzv. osobné postavenie, finančné a ekonomické postavenie, technickú spôsobilosť alebo odbornú spôsobilosť. V rámci splnenia podmienok účasti vo verejnom obstarávaní uchádzači predkladajú doklady, ktoré obsahujú osobné údaje fyzických osôb, s ktorými sa verejný obstarávateľ oboznamuje, musí ich preskúmať a vyhodnotiť. Právnym základom spracovania osobných údajov, ktoré mu uchádzači poskytnú je v prvom rade zákon, ktorým je zákon č. 343/2015 Z.z. o verejnom obstarávaní („ZVO“). Ide o právny základ "plnenie zákonnej povinnosti" podľa čl. 6 ods. 1 písm. c) GDPR. Poskytnutie osobných údajov je zákonnou požiadavkou, ktorá je nevyhnutná v konečnom dôsledku na uzatvorenie zmluvy. V prípade, ak by dotknutá osoba osobné údaje neposkytla, verejný obstarávateľ by nemohol overiť splnenie podmienok osobného postavenia fyzických osôb a nemohol by usúdiť, či uchádzač splnil podmienky účasti vo verejnom obstarávaní.

Komu verejný obstarávateľ osobné údaje sprístupňuje:

Osobné údaje získané v rámci procesu verejného obstarávania sprístupňuje verejný obstarávateľ len v nevyhnutnej miere napr. svojim zamestnancom, ktorých poveruje vykonaním jednotlivých úkonov. Prevádzkovateľ poveril vykonaním verejného obstarávania spoločnosť Enixa, s.r.o., Ľudovíta Štúra 917, 013 03 Varín, ktorá sa v zmysle GDPR považuje za sprostredkovateľa. Sprostredkovateľ spracováva osobné údaje v mene verejného obstarávateľa ako prevádzkovateľa na základe osobitnej zmluvy o spracovávaní osobných údajov. V tejto zmluve sprostredkovateľ vyhlásil, že prijal primerané technické a organizačné opatrenia, ktorými garantuje bezpečnosť spracúvania osobných údajov v mene verejného obstarávateľa. Verejný obstarávateľ mu zároveň uložil postupovať výlučne podľa jeho pokynov, ktoré vymedzil rámcom úkonov predpokladaných a vyslovene definovaných v ZVO. Nakoľko v zmysle ZVO sa jednotlivé fázy/procesy verejného obstarávania vrátane dokumentov (ponúk) uchádzačov zverejňujú, verejný obstarávateľ týmto informuje uchádzačov a všetky dotknuté osoby, ktorých osobné údaje budú spracovávané v procese verejného obstarávania, že budú zverejnené v profile verejného obstarávateľa vedeného Úradom pre verejné obstarávanie.

Do ktorých krajín prenáša verejný obstarávateľ osobné údaje:

Verejný obstarávateľ neplánuje vykonať cezhraničný prenos osobných údajov do tretích krajín mimo Európskeho hospodárskeho priestoru (EÚ, Island, Nórsko a Lichtenštajnsko). Zverejnenie údajov na stránke www.uvo.gov.sk, ktorý je verejne prístupný nie je možné považovať za prenos vo vlastnom slova zmysle. Hoci k nemu majú prístup i osoby mimo Európskeho hospodárskeho priestoru, túto skutočnosť verejný obstarávateľ nevie ovplyvniť.

Ako dlho uchováva verejný obstarávateľ Vaše osobné údaje:

Osobné údaje uchováva verejný obstarávateľ najviac do doby, kým je to potrebné na účely, na ktoré sa osobné údaje spracúvajú. V prípade, ak sa uchádzač verejného obstarávania len zúčastní, avšak nie je víťazom, s ktorým je uzatvorená zmluva, jeho osobné údaje sa budú spracovávať najdlhšie po dobu 5 rokov odo dňa ukončenia verejného obstarávania. Toto je totiž doba, počas ktorej môže Úrad pre verejné obstarávanie vykonať dohľad nad verejným obstarávaním. Uchovávanie dokumentov o VO je preto zákonnou povinnosťou verejného obstarávateľa. V prípade, ak dôjde k uzatvoreniu zmluvy, účtovné podklady je potrebné uchovávať po dobu 10 rokov, v zmysle zákona o účtovníctve a iných právnych predpisov. V prípade, ak má verejný obstarávateľ povinnosť postupovať v súlade so zákonom o archívoch a registratúrach, musí naplniť i požiadavky daného právneho predpisu. V každom prípade však verejný obstarávateľ uchováva dokumenty s osobnými údajmi najdlhšie po dobu ustanovenú osobitnými právnymi predpismi.

Ako o Vás získava verejný obstarávateľ osobné údaje:

Osobné údaje získava verejný obstarávateľ výlučne od dotknutých osôb, t.z. dotknuté osoby mu ich sami poskytnú ako súčasť ponuky vo verejnom obstarávaní.

Aké práva má dotknutá osoba:

Ak ste predložili do procesu verejného obstarávania svoje osobné údaje v takom rozsahu, že je na základe nich možná Vaša priama alebo nepriama identifikácia, ste dotknutá osoba. Ako osoba, ktorej osobné údaje sa spracovávajú máte právo kedykoľvek požadovať prístup k Vašim osobných údajom, právo žiadať ich opravu (ak sú nesprávne, alebo sa zmenili), máte právo požiadať o vymazanie Vašich osobných údajov, ak už neexistuje dôvod, pre ktorý by sme ich mali spracovávať, právo požadovať obmedzenie ich spracovávania, právo namietať proti ich spracovávaniu a za určitých okolností žiadať prenos týchto údajov. V prípade, ak sa domnievate že spracovávaním Vašich údajov bol porušený zákon o ochrane osobných údajov alebo nariadenie GDPR, máte právo podať sťažnosť dozornému orgánu, ktorým je Úrad na ochranu osobných údajov SR, Hraničná 12, Bratislava. V prípade, ak chcete uplatniť svoje práva, môžete tak urobiť u verejného obstarávateľa (prevádzkovateľa), resp. u sprostredkovateľa na adrese Enixa, s.r.o., Ľudovíta Štúra 917, 013 03 Varín, e-mail: enixasro@gmail.com